28.6.2008 Jurnalul Oficial al Uniunii Europene L 168/17 REGULAMENTUL (CE) NR. 618/2008 AL COMISIEI din 27 iunie 2008 de adaptare a obligațiilor de livrare pentru importul de zahăr din trestie de zahăr în cadrul Protocolului ACP și al Acordului cu India pentru perioada de livrare 2007/2008 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a pieţelor în sectorul zahărului (!), în special articolul 31, întrucât: (1)  Articolul 12 din Regulamentul (CE) nr. 950/2006 al Comisiei din 28 iunie 2006 de stabilire a normelor de aplicare, pentru anii de comercializare 2006/2007, 2007/2008 și 2008/2009, privind importul şi rafinarea produselor din sectorul zahărului în cadrul anumitor contingente tarifare și acorduri preferențiale (?) prevede reguli detaliate pentru stabilirea obligațiilor de livrare pentru produsele scutite de taxe cu codul NC 1701, exprimate în cantități echivalente de zahăr alb pentru importurile provenite din țările semnatare ale Proto- colului ACP și ale Acordului cu India. (2) Aceste cantități au fost stabilite, pentru perioada de livrare 2007/2008, prin Regulamentul (CE) nr. 77/2008 al Comisiei din 28 ianuarie 2008 de stabilire a normelor de aplicare pentru importul zahărului din trestie de zahăr în cadrul Protocolului ACP şi al Acordului cu India pentru anii de comercializare 2007/2008 (3). (3) Articolul 7 alineatele (1) și (2) din Protocolul ACP stabileşte norme pentru situațiile în care un stat semnatar al ACP nu reușeşte să livreze cantitatea convenită. (4) Autorităţile competente din Barbados, Congo, Kenya, Madagascar şși Trinidad-Tobago au informat Comisia cu privire la faptul că nu vor putea furniza în totalitate cantitățile convenite și că nu doresc o perioadă supli- mentară pentru livrare. (5) În consecință, după consultarea cu statele ACP în cauză, ar trebui să se realizeze o realocare a cantităților lipsă pentru a fi livrate în cursul perioadei de livrare 2007/2008. (') JO L 58, 28.2.2006, p. 1. Regulament modificat ultima dată prin Regulamentul (CE) nr. 1260/2007 (O L 283, 27.10.2007, p. 1). () JO L 178, 1.7.2006, p. 1. Regulament modificat ultima dată prin Regulamentul (CE) nr. 371/2007 (O L 92, 3.4.2007, p. 6). () JO L 24, 29.1.2008, p. 6. (6)  Prin urmare, Regulamentul (CE) nr. 77/2008 ar trebui abrogat, iar obligațiile de livrare pentru perioada de livrare 2007/2008 ar trebui modificate în conformitate cu articolul 12 alineatul (1) și alineatul (2) litera (c) din Regulamentul (CE) nr. 950/2006. (7) Articolul 14 alineatul (2) din Regulamentul (CE) nr. 950/2006 prevede faptul că alineatul (1) din articolul menționat anterior nu se aplică unei cantități realocate în conformitate cu articolul 7 alineatul (1) sau (2) din Protocolul ACP. Prin urmare, cantitatea realocată în temeiul prezentului regulament ar trebui să fie importată înainte de 30 iunie 2008. Cu toate acestea, datorită deciziei târzii privind această realocare și luând în considerare timpul alocat pentru depunerea cererii de licențe de import, nu este posibilă respectarea acestui termen-limită. În consecință, articolul 14 alineatul (1) din Regulamentul (CE) nr. 950/2006 ar trebui să se aplice, de asemenea, cantității realocate în temeiul prezentului regulament. (8)  Măsurile prevăzute în prezentul regulament sunt conforme cu avizul Comitetului de gestionare a zahărului, ADOPTĂ PREZENTUL REGULAMENT: Articolul 1 Obligaţiile de livrare pentru importurile provenite din ţările semnatare ale Protocolului ACP și ale Acordului cu India privind produsele încadrate la codul NC 1701, exprimate în tone de echivalent de zahăr alb, pentru perioada de livrare 2007/2008 pentru fiecare țară exportatoare vizată, se modifică în conformitate cu cele menționate în anexă. Articolul 2 Prin derogare de la articolul 14 alineatul (2) din Regulamentul (CE) nr. 950/2006, articolul 14 alineatul (1) din regulamentul menționat anterior se aplică cantității realocate în temeiul prezentului regulament și importate după 30 iunie 2008.